# **Single Assessment System [ระบบการประเมินแบบครั้งเดียว หรือ ซิงเกิ้ล แอสเซสเม้นต์ ซิสเต็ม]**

เรากําลังปฏิรูปการประเมินการดูแลผู้สูงอายุเพื่อให้คุณเข้าสู่การดูแลผู้สูงอายุ และเข้าถึงบริการต่าง ๆ ตามความต้องการของคุณที่เปลี่ยนแปลงไปนั้นสามารถทำได้สะดวกยิ่งขึ้น

## **Single Assessment System คืออะไร ?**

Single Assessment System สําหรับการดูแลผู้สูงอายุนั้นมีส่วนที่สําคัญทั้งหมด 3 ส่วน ได้แก่

* **Integrated Assessment Tool (IAT) [เครื่องมือสำหรับการทำการประเมินแบบผสมผสาน]** ซึ่งได้เริ่มใช้เป็นเครื่องมือใหม่ในการประเมินคุณสมบัติสําหรับการดูแลผู้สูงอายุที่ได้รับเงินสนับสนุนจากรัฐบาลออสเตรเลีย เมื่อวันที่ 1 กรกฎาคม ค.ศ. 2024
* กำลังบุคลากรของ **Single Assessment System [ระบบการประเมินแบบครั้งเดียว]** จะรวบรวมการใช้กำลังบุคลากรผู้ทำการประเมินที่แตกต่างกัน 3 ส่วน เริ่มตั้งแต่วันที่ 9 ธันวาคม ค.ศ. 2024
* **มี First Nations assessment organisations [องค์กรที่ทำการประเมินสำหรับชนพื้นเมือง]** ใหม่ซึ่งจะเริ่มต้นขึ้นในวันที่1 กรกฎาคม ค.ศ. 2025 เพื่อจัดหาเส้นทางที่มีความปลอดภัยทางวัฒนธรรมมากยิ่งขึ้นสําหรับผู้สูงอายุชาวอะบอริจิน และชาวเกาะช่องแคบทอร์เรส

ระบบใหม่นี้จะทำให้เกิดเส้นทางการประเมินการดูแลผู้สูงอายุขึ้นเพียงครั้งเดียวในเข้าถึงการดูแลทุกอย่างในบ้านที่ได้รับทุนสนับสนุนจากรัฐบาล, การดูแลที่มีความยืดหยุ่น, และสามารถเข้าถึงการดูแลผู้สูงอายุที่พำนักอยู่ในสถานดูแล ซึ่งระบบใหม่นี้จะ

* เป็นระบบที่การเข้าถึงส่วนต่าง ๆ นั้นมีความซับซ้อนน้อยลงสำหรับคุณ, ครอบครัว และผู้ดูแลของคุณ
* ทำให้แน่ใจว่าคุณจะไม่ต้องเล่าเรื่องราวของคุณซ้ำหลายครั้ง
* ปรับเปลี่ยนไปตามความต้องการของคุณโดยที่คุณไม่จำเป็นต้องเปลี่ยนผู้ให้บริการการประเมิน
* ทำให้แน่ใจได้ว่าในผู้ที่อยู่ในพื้นที่ภูมิภาค พื้นที่ชนบท และพื้นที่ห่างไกลสามารถเข้าถึงการประเมินได้
* เวลาในเข้าชื่อรอเพื่อได้รับการประเมินนั้นสั้นลง

ข้อกําหนดของคุณสมบัติการดูแลผู้สูงอายุ หรือการส่งเรื่องต่อไปยังsบริการเร่งด่วนนั้นจะไม่มีการเปลี่ยนแปลง

## กำลังบุคลากรของ **Single Assessment System** คืออะไร ?

ก่อนหน้านี้เส้นทางการประเมินนั้นมีความแตกต่างกันไป ด้วยเหตุนี้ การประเมินจึงไม่สอดคล้องกัน และผู้สูงอายุมักจะต้องเปลี่ยนการดูแลไปมาระหว่างองค์กรต่าง ๆ เนื่องจากความต้องการของผู้สูงอายุได้เปลี่ยนแปลงไป

กำลังบุคลากรของ Single Assessment System นั้นมีเส้นทางการประเมินเพียงครั้งเดียวจึงสามารถปรับให้เข้ากับความต้องการที่เปลี่ยนแปลงของผู้สูงอายุได้อย่างรวดเร็ว โดยไม่ต้องเปลี่ยนผู้ให้บริการการประเมิน

นับตั้งแต่วันที่ 9 ธันวาคม ค.ศ. 2024 ทุกองค์กรที่ดําเนินการทำ **aged care needs assessments [การประเมินความต้องการการดูแลผู้สูงอายุ]** จะสามารถกระทําการดำเนินการได้ทั้งสองประเภท ได้แก่

* **home support assessments [การประเมินความช่วยเหลือที่บ้าน]** สําหรับ Commonwealth Home Support Programme (CHSP) ซึ่งเป็นโครงการที่สนับสนุนให้ผู้สูงอายุสามารถอาศัยอยู่อย่างปลอดภัยในบ้าน และอยู่ในบ้านได้ด้วยตัวเอง
* **comprehensive assessments [การประเมินอย่างครอบคลุม]** สําหรับ Home Care Packages (HCP) ซึ่งเป็นโปรแกรมการดูแลผู้สูงอายุที่มีความต้องการซับซ้อนมากกว่าผู้สูงอายุในโปรแกรม CHSP, โปรแกรมการดูแลผู้สูงอายุที่มีความยืดหยุ่น, หรือการดูแลชั่วคราวในสถานดูแล และการเข้าสู่การดูแลผู้สูงอายุที่พำนักอยู่ในสถานดูแล

องค์กรที่ทำการประเมินบางแห่งจะดําเนินการ **residential aged care funding assessments [การประเมินเงินสนับสนุนการดูแลผู้สูงอายุที่พำนักอยู่ในสถานดูแล]** เพื่อจะตัดสินใจเกี่ยวกับกําหนด Australian National Aged Care Classification (AN-ACC) [การจําแนกประเภทการดูแลผู้สูงอายุแห่งชาติของประเทศออสเตรเลีย] ของผู้สูงอายุ หลังจากที่ผู้สูงอายุนั้นได้เข้าไปอาศัยอยู่ในการดูแลผู้สูงอายุที่พำนักอยู่ในสถานดูแลแล้ว

Residential aged care funding assessment ส่วนใหญ่จะดําเนินการด้าน aged care needs assessments ด้วย ทั้งนี้เพื่อที่จะขยายความพร้อมใช้งาน และการเข้าถึงทั่วทั้งประเทศออสเตรเลีย

รัฐบาลของรัฐและดินแดนจะยังคงทําการประเมินในโรงพยาบาลต่อไป หากคุณต้องการให้มีการประเมินขณะที่คุณอยู่ในโรงพยาบาล จะมีการจัดหาส่งต่อและส่งเรื่องของคุณไปยังผู้ประเมินผู้ที่สามารถทำการประเมินคุณในโรงพยาบาลให้คุณได้

The Department of Health and Aged Care [กระทรวงสาธารณสุขและการดูแลผู้สูงอายุ] จะทํางานอย่างใกล้ชิดกับองค์กรที่ทำการประเมินที่เข้ามา และองค์กรที่ทำการประเมินที่ออกไป เพื่อให้สนับสนุนให้การเปลี่ยนผ่านของกำลังบุคลากรไปสู่ Single Assessment System นั้นเป็นไปได้อย่างราบรื่น และเพื่อทําให้แน่ใจว่าไม่มีช่องโหว่ในการให้บริการ

## ฉันจะยื่นสมัครขอ **aged care needs assessment** ได้อย่างไร ?

วิธีการยื่นสมัครขอ aged care needs assessment นั้นจะไม่มีการเปลี่ยนแปลง แต่จุดมุ่งหมายของ Single Assessment System คือเพื่อทําให้กระบวนการนี้เป็นไปได้อย่างราบรื่นมากยิ่งขึ้น

คุณ หรือตัวแทนในนามของคุณ (เช่น สมาชิกในครอบครัว หรือผู้ดูแล) จะต้องกระทำดังต่อไปนี้

* ไปที่เว็บไซต์ My Aged Care [มาย เอจด์​ แคร์] และยื่นสมัครขอรับการประเมินทางออนไลน์ โดยไปที่ '[Apply for an Assessment Online](https://www.myagedcare.gov.au/assessment/apply-online)'
* โทรศัพท์ไป [My Aged Care](https://www.myagedcare.gov.au/contact-us) ได้ที่หมายเลข **1800 200 422** (ไม่เสียค่าใช้จ่าย) ระหว่างเวลา 8.00 น. ถึง 20.00 น. ในวันธรรมดา และระหว่างเวลา 10.00 น. ถึง 14.00 น. ในวันเสาร์ (ตามเวลาท้องถิ่น)
* ทำการนัดหมายแบบพบหน้ากันกับ Aged Care Specialist Officer (ACSO) [เจ้าหน้าที่ผู้เชี่ยวชาญด้านการดูแลผู้สูงอายุ] ที่ศูนย์บริการของ Services Australia ที่คุณเลือก โดยการโทรศัพท์ไปทำการนัดหมายได้ที่หมายเลข **1800 277 475** ระหว่างเวลา 8.00 น. ถึง 17.00 น. ในวันธรรมดา

My Aged Care สามารถช่วยคุณในสิ่งต่อไปนี้ได้

* ช่วยคุณในการลงทะเบียน My Aged Care หากคุณโทรศัพท์ติดต่อมาเป็นครั้งแรก
* ถามคําถามเบื้องต้น เพื่อปรึกษาหารือเกี่ยวกับการบริการดูแลผู้สูงอายุที่คุณอาจต้องการ
* ส่งเรื่องของคุณต่อไปยังองค์กรที่ทำการประเมินที่อยู่ในท้องถิ่นของคุณ

Triage Delegate [ผู้แทนในการคัดกรอง] จากองค์กรที่ทำการประเมิน จะโทรศัพท์หาคุณภายใน 2 สัปดาห์หลังจากที่การส่งต่อเรื่องของคุณได้รับการยอมรับ จะมีการโทรศัพท์สั้น ๆ เพื่อให้ความช่วยเหลือคุณในการนัดหมายของคุณกับ aged care needs assessment เกี่ยวกับประเภทของความต้องการที่มีความเหมาะสมกับคุณ

## จะเกิดอะไรขึ้นกับฉันในขณะที่ฉันกำลังรอการประเมินอยู่ ?

หากคุณได้ติดต่อ My Aged Care ไปแล้ว และกําลังรอให้องค์กรที่ทำการประเมินติดต่อหาคุณ คุณไม่จําเป็นต้องดําเนินการอย่างใดในขั้นตอนนี้ องค์กรที่ทำการประเมินในท้องถิ่นจะโทรศัพท์หาคุณ เพื่อนัดหมายเพื่อทำการประเมินภายใน 2 สัปดาห์หลังจากการส่งต่อเรื่องของคุณได้รับการยอมรับ

หากคุณมีการนัดหมายการประเมินเรียบร้อยแล้ว จะไม่สิ่งใดที่เปลี่ยนแปลงไป ผู้ประเมินจะมาที่บ้านของคุณเพื่อทําการประเมินตามวันและเวลาที่คุณได้ทำการนัดหมายไว้

## จะมีการเปลี่ยนแปลงเกี่ยวกับวิธีการประเมินหรือไม่ ?

ผู้ประเมินจะยังคงมาทำการประเมินด้วยตัวเองที่บ้านของคุณ หรือทำการประเมินในโรงพยาบาลหากมีความจำเป็น Single Assessment System นั้นมีความยืดหยุ่น และจะปรับให้เข้ากับความต้องการที่เปลี่ยนแปลงของคุณได้ โดยที่ผู้สูงอายุนั้นไม่ต้องเปลี่ยนองค์กรที่ทำการประเมิน

คุณจะได้รับการสนับสนุนจากองค์กรที่ทำการประเมินแห่งเดียวกันในระหว่างการประเมิน ถึงแม้ว่าองค์กรนั้นจะระบุว่าความต้องการได้มีการเปลี่ยนแปลงไปก็ตาม

* หากคุณได้รับ comprehensive assessment [การประเมินอย่างครอบคลุม] โดยผู้ประเมินทางคลินิก ผู้ประเมินสามารถเปลี่ยนการประเมินเป็น home support assessment ได้หากมีความจําเป็น
* หากคุณกําลังได้รับ home support assessment โดยผู้ประเมินที่มิได้เป็นผู้ประเมินทางคลินิก พวกเขาสามารถโทรติดต่อผู้ประเมินทางคลินิก (ทางโทรศัพท์ หรือการประชุมทางวิดีโอ) เพื่อปรึกษาหารือเกี่ยวกับคําถามที่จำเป็นต้องอาศัยการพิจารณาตัดสินใจทางด้านคลินิก หากผู้ประเมินทางคลินิกไม่พร้อมที่จะรับโทรศัพท์ในทันที พวกเขาจะติดต่อกลับมายังผู้ประเมินที่มิได้เป็นผู้ประเมินทางคลินิก หรือจัดให้มีการประเมินติดตามผลเพื่อถามคําถามด้านคลินิกที่ยังเหลืออยู่

## จะมีการเปลี่ยนแปลงการประเมินใหม่หรือไม่ ?

### **Aged care needs assessments**

ขั้นตอนการประเมินใหม่ และ Support Plan Reviews [การทบทวนแผนการสนับสนุน] นั้นจะไม่มีการเปลี่ยนแปลง คุณ, สมาชิกในครอบครัว, หรือผู้ให้บริการดูแลผู้สูงอายุจะต้องติดต่อกับ My Aged Care หากความต้องการของคุณมีการเปลี่ยนแปลงไป

ภายใต้ Single Assessment System นี้ คุณอาจจะได้รับการประเมินใหม่ครั้งแรก หรือ Support Plan Review โดยองค์กรที่ทำการประเมินแห่งอื่น

หลังจากนั้น คุณสามารถเลือกที่จะอยู่กับองค์กรที่ทำการประเมินแห่งเดิมสำหรับการประเมินครั้งใหม่ทั้งหมดที่จะเกิดขึ้นในอนาคต ผู้ทำการประเมินจะยังคงสามารถทำการอ้างอิง Support Plan Reviews ได้ด้วยตนเอง ซึ่งจะทำให้การที่อยู่คุณจะอยู่กับองค์กรที่ทำการประเมินแห่งเดียวกันที่คุณได้เจอครั้งที่แล้วนั้นเป็นไปได้ง่ายยิ่งขึ้น

### **Residential aged care funding assessment [**การประเมินเงินสนับสนุนการดูแลผู้สูงอายุที่พำนักอยู่ในสถานดูแล**]**

กระบวนการสําหรับ residential aged care funding reassessments นั้นจะไม่มีการเปลี่ยนแปลง

ในกรณีส่วนใหญ่แล้ว ผู้ให้บริการดูแลผู้สูงอายุในที่พำนักอยู่ในสถานดูแลของคุณจะขอให้มีการประเมินใหม่เพื่อปรับการจําแนกประเภทของ AN-ACC ให้ตรงกับความต้องการที่ได้มีการเปลี่ยนแปลงไป ในฐานะที่เป็นผู้อยู่อาศัยในการดูแลผู้สูงอายุแบบถาวร คุณ หรือครอบครัวของคุณ สามารถขอให้มีการประเมินใหม่ได้ โดยการติดต่อไปที่ My Aged Care

Residential aged care funding assessments มีการจัดการด้านกระบวนการส่งเรื่องเกี่ยวกับการประเมินที่เป็นอัตโนมัติ ดังนั้นจึงทำให้ไม่สามารถรับประกันได้ว่าคุณจะมีองค์กรที่ทำการประเมิน หรือผู้ประเมิน เป็นองค์กรหรือผู้ประเมินเดียวกัน

## ข้อมูลเพิ่มเติม

โปรดเยี่ยมชมเว็บไซต์ My Aged Care สําหรับข้อมูลเพิ่มเติมเกี่ยวกับข้อมูลต่อไปนี้

* [กระบวนการประเมิน](https://www.myagedcare.gov.au/assessment)
* [วิธีการยื่นสมัครขอทำการประเมิน](https://www.myagedcare.gov.au/assessment/how-apply-assessment)
* [การเตรียมตัวสําหรับการประเมิน](https://www.myagedcare.gov.au/assessment/prepare-your-assessment)
* [when to get re-assessed [เมื่อใดที่ควรได้รับการประเมินใหม่]](https://www.myagedcare.gov.au/assessment/when-get-reassessed)

หากคุณมีคําถามเพิ่มเติม โปรดติดต่อ My Aged Care ได้ที่หมายเลข **1800 200 422**

นอกจากนี้คุณยังสามารถจองการนัดหมายแบบพบหน้ากันกับ ACSO ได้ โดยการโทรศัพท์ไปที่หมายเลข **1800 277 475** หรือไปที่ service centre ของ Services Australia

**ข้อมูลนี้ได้รับการแปลเป็น [ภาษาไทย] หากต้องการอ่านเอกสารข้อเท็จจริงนี้ในภาษาอื่น ๆ โปรดไปที่เว็บไซต์ของกระทรวงฯ**

**This has been translated into Thai. To read this**[**fact sheet in other languages**](https://www.health.gov.au/resources/publications/single-assessment-system-fact-sheet?language=en)**, visit the department’s website.**